Diari Oficial de la Generalitat Valenciana


Sumari del DOGV 3428, del 04-02-1999 (1999/420)

Informació pública dels programes d'actuació integrada corresponents a la UE-1 i UE-2, delimitats en l'àmbit de l'àrea PS3-5, Botavara-Toldilla, del districte del Perellonet de València.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3428

Data del DOGV
:   04-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/420


Organisme emissor
:   Stirling, SL

Tipus de document
:   Anunci

Informació pública dels programes d'actuació integrada corresponents a la UE-1 i UE-2, delimitats en l'àmbit de l'àrea PS3-5, Botavara-Toldilla, del districte del Perellonet de València. [1999/Q420]
  
La mercantil Stirling, SL, amb el codi d'identificació fiscal B-96583109 i domicili social al carrer del Comte de Trènor, número 4-1.ª, de València, codi postal 46201, ha formulat dos programes d'actuació integrada corresponents a la UE-1 i UE-2, delimitades a l'àmbit de l'àrea PS3-5, Botavara-Toldilla, del districte del Perellonet de València, els límits del qual són:
  
Programa d'Actuació Integrada de la UE-1: nord: tanques de xalets existents i el carrer Gos Guss; sud: tanca de la urbanització apartaments Ulises i límit UE-3; est: tanques de xalets existents i la línia de partió domini públic marítim terrestre; oest: vora interior de la carretera Natzaret-Oliva (av. de les Gavines), amb una superfície d'11.260 metres quadrats.
  
Programa d'Actuació Integrada de la UE-2: nord: el carrer de Botavara; sud: tanques de xalets existents; est: tram número 1 Casa Moreno, les tanques de xalets existents i la línia de partió domini públic marítim terrestre; oest: vora interior de la carretera Natzaret-Oliva (av. de les Gavines), amb una superfície de 14.593 metres quadrats.
  
Junt als programes d'actuació integrada acompanyats pels corresponents avantprojectes d'urbanització, així com el pla de reforma interior i document d'homologació sectorial modificativa, aquests dos últims instruments a l'àmbit del àrea PS3-5 amb els següents límits: nord: el carrer de Botavara que el delimita de l'àrea PS3-4; sud: el delimita de l'àrea PS3-6, on resta una franja intermèdia de 55 metres de planejament assumida pel Pla General d'Ordenació Urbana de València i consolidada en l'actualitat; est: línia de partició domini públic marítim terrestre (facilitada per la Direcció General de Costes); oest: vora interior de la carretera Natzaret-Oliva (av. de les Gavines), amb una superfície de 101.788 metres quadrats.
  
Aquesta mercantil s'ha acollit al procediment simplificat establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tant, en compliment del que s'estableix en els articles 48.1.c, en relació amb el 46.2, 3 i 4, i 52.1 de l'esmentada llei, s'estableix el termini d'informació pública dels esmentats programes i de la resta de instruments i documents adjunts, pel terme de 20 dies hàbils, comptats des de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol interessat podrà consultar l'acta de protocolització dels programes i la resta d'instruments i documents ressenyats a la notaria de Miguel García-Granero Márquez, situada al carrer de Colom, 8, de València, des de les 10.00 fins a les 13.00 hores, els dies hàbils del període d'informació pública, i podran limitar-ne la intervenció a examinar la documentació que se li hi exhibisca o sol·licitar i obtenir còpies de l'acta de protocolització del programa i dels instruments i documents esmentats.
  
Aquests programes juntament amb la resta d'instruments i documents, es depositaren a l'Ajuntament de València, on podran ser consultats també pel mateix període de temps i horari.
  
Durant el termini esmentat es podran presentar tant al·legacions com alternatives tècniques diferents a les exposades al públic a l'Ajuntament de València, així com propostes juridicoeconòmiques per a executar qualsevol de les alternatives.